CELEX: C2006/331/17
Language: et
Date: 2006-12-30 00:00:00
Title: Kohtuasi C-240/05: Euroopa Kohtu (kolmas koda) 7. detsembri 2006.  aasta otsus (Cour d'appel'i (Luxembourg) eelotsusetaotlus) — Administration de l'enregistrement et des domaines versus Eurodental Sàrl (Kuues käibemaksudirektiiv — Maksuvabastus — Artikli 13 A osa lõike 1 punkt e, artikli 17 lõike 3 punkt b ja artikli 28c A osa punkt a — Mahaarvamisõigus — Hambaproteeside valmistamine ja parandamine — Ühendusesisesed tehingud, mis on seotud liikmesriigi territooriumil maksust vabastatud tehingutega — Artikli 28 lõike 3 punktis a koostoimes E lisa punktiga 2 ette nähtud erand- ja üleminekukorra mõju — Neutraalse maksustamise põhimõte — Käibemaksu osaline ühtlustamine)

30.12.2006   
            
            
               ET
            
            
               Euroopa Liidu Teataja
            
            
               C 331/11
            
         Euroopa Kohtu (kolmas koda) 7. detsembri 2006. aasta otsus (Cour d'appel'i (Luxembourg) eelotsusetaotlus) — Administration de l'enregistrement et des domaines versus Eurodental Sàrl
   (Kohtuasi C-240/05) (1)
   
   (Kuues käibemaksudirektiiv - Maksuvabastus - Artikli 13 A osa lõike 1 punkt e, artikli 17 lõike 3 punkt b ja artikli 28c A osa punkt a - Mahaarvamisõigus - Hambaproteeside valmistamine ja parandamine - Ühendusesisesed tehingud, mis on seotud liikmesriigi territooriumil maksust vabastatud tehingutega - Artikli 28 lõike 3 punktis a koostoimes E lisa punktiga 2 ette nähtud erand- ja üleminekukorra mõju - Neutraalse maksustamise põhimõte - Käibemaksu osaline ühtlustamine)
   (2006/C 331/17)
   Kohtumenetluse keel: prantsuse
   Eelotsusetaotluse esitanud kohus
   Cour d'appel
   Põhikohtuasja pooled
   
      Hageja: Administration de l'enregistrement et des domaines
   
      Kostja: Eurodental Sàrl
   Kohtuasja ese
   Eelotsusetaotlus — Luksemburgi Suurhertsogiriigi Cour d'appel — Muudetud nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 13 A osa lõike 1 punkti e, artikli 17 lõike 3 punkti b ja artikli 28c A osa punkti a tõlgendamine — Teatud ühendusesiseste tehingutega seoses arvestatava käibemaksu mahaarvatavus, samas kui sellised tehingud on maksust vabastatud siis, kui neid tehakse riigi territooriumil — Hambaproteeside valmistamine ja parandamine
   Resolutiivosa
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, nõukogu 16. detsembri 1991. aasta direktiivist 91/680/EMÜ, millega täiendatakse maksupiiride kaotamise eesmärgil ühist käibemaksusüsteemi ning muudetakse direktiivi 77/388/EMÜ, ning nõukogu 14. detsembri 1992. aasta direktiivist 92/111/EMÜ, millega muudetakse direktiivi 77/388/EMÜ ja kehtestatakse lihtsustamismeetmed käibemaksu suhtes, tulenevas redaktsioonis artikli 13 A osa lõike 1 punkti e alusel liikmesriigi territooriumil käibemaksust vabastatud tehing ei anna selle direktiivi artikli 17 lõike 3 punkti b alusel sisendkäibemaksu mahaarvamise õigust, isegi kui see on ühendusesisene tehing ja sõltumata lähteliikmesriigis kohaldatavast käibemaksusüsteemist.
   
      (1)  ELT C 193, 6.8.2005.